فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه کودتا تلاشی سونراسی اوروپا بیرلیگین‌دن تورکیه‌یه ایلک خاریجی ایشلر ناظیری سفری بو گون رئال‌لاشا‌جاق.
لیتوانی خاریجی ایشلر ناظیری لیناس لینکویسیوس، آنکارایا رسمی سفرده اولا‌جاق.
لیتوا خاریجی ایشلر ناظیرلیگین‌دن ائدیلن آچیقلامادا، لینکویسیوسون، تورکیه خاریجی ایشلر ناظیری مولوت چاووش اوغلو ایله گؤروشه‌جگی ایفاده ائدیله‌رک، گؤروشمه‌ده ایکی اؤلکه آراسین‌داکی امکداش‌لیق، تورکیه-اوروپا بیرلیگی علاقه‌لری، وارشودا اولان ناتو ذیروه‌سی، روسیا ایله علاقه‌لر، اوکراینا‌داکی وضعیت، سوریه و گوندمدکی دیگر اولوسلار آراسی موضوعلارین اله آلیناجاغی بیلدیریلدی.
آچیقلامادا،
"لینکویسیوس، 15 ژوئیه‌دن سونرا اوروپا بیرلیگی و ناتو اؤلکه‌لری آراسیندا تورکیه‌نی زیارت ائده‌جک ایلک خاریجی ایشلر ناظیری اولا‌جاق." ایفاده‌سی ایستیفاده ائدیلدی.
آچیقلامادا آیریجا، لیتوانی باخانین، آنکارا سفری چرچیوه‌سینده کودتا تلاشی زامانی آغیر زیان گؤرن تورکیه بؤیوک میللت مجلیسی بیناسینی دا زیارت ائدجگی سؤیلندی.
لینکویسیوس، داها اوّل تورکیه‌نین ویلنیوس سفیری آیدان یامانجا ایله گؤروشه‌رک کودتا تلاشینی شدتله قینادیغینی و تورکیه‌نی قرارلی شکیلده دستکلدیگینی سؤیلمیشدی.
